#VITERUB36 Óhepnið forðaði sigrinum Móti meistarunum vóru vit fyri tað nógva tað nógv betra liðið, men avgerandi málið kom tó ikki. HB-B36 0-0 Tað varð frá fleiri síðum sæð sum stóra styrkisroyndin, tá vit á Tórsvølli vóru gestir hjá grannunum úr HB. Ósunnara havnarliðið vann í fjør greipuna, og frá flestu serfrøðingum vórðu teir róptir stórfavorittar undan dystinum í dag. Seinna partin av hálvleikinum kom HB tó meira við, og ta einu ferðina var veruligur vandi á ferð, men lukkutíð fekk Lukas ruddað burtur, tá bólturin annars var á veg til ein púra blankan Mikkel Dahl. Eftir steðgin settu vit okkum tó á tingini. Fult og heilt. Seinna partin av hálvleikinum høvdu vit fravmegis vyrilutan, men hendinga ferð kom bólturin tó eisini á okkara hálvu. HB hevði møguleikan at leggja seg á odda, tá Dan sendi á stólpan, og eina ferð høvdu teir eisini góða frísparksstøðu, men tað vildi verið stuldur á alljósum degi, um stigini fóru norðurum. Sigurin fingu vit ikki, men tað er eingin ivi um, at avrikið í dag var av slíkum slag, at bæði vit–og onnur við–nú vita, at B36 aftur í ár er eitt lið, sum roknast skal við!